CELEX: 62017TN0376
Language: et
Date: 2017-06-14 00:00:00
Title: Kohtuasi T-376/17: 14. juunil 2017 esitatud hagi – Poola versus komisjon

14.8.2017   
            
            
               ET
            
            
               Euroopa Liidu Teataja
            
            
               C 269/30
            
         14. juunil 2017 esitatud hagi – Poola versus komisjon
   (Kohtuasi T-376/17)
   (2017/C 269/41)
   Kohtumenetluse keel: poola
   
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 4. aprilli 2017. aasta rakendusotsus C(2017) 2104 final niisuguste igakuiste maksete peatamise pikendamise kohta, mis tehakse Poolale seoses abiga tootjarühmade eeltunnustamise jaoks puu- ja köögiviljasektoris Euroopa Põllumajanduse Tagatisfondi (EAGF) raames;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: rikutud on määruse nr 1306/2013 (1) artikli 41 lõike 2 teise lõigu teist lauset koostoimes artikli 41 lõike 2 esimese lõigu sissejuhatava lause ja punktiga b, kuna pikendatud on igakuiste maksete peatamist asjaolude vale tuvastamise ja õigusnormide ebaõige tõlgendamise tõttu, kuigi tingimused igakuiste maksete peatamiseks ei olnud täidetud.
            
         
               2.
            
            
               Teine väide: rikutud on proportsionaalsuse põhimõtet ja määruse nr 1306/2013 artikli 41 lõiget 3, kuna igakuiste maksete peatamise pikendamise määr on hoitud äärmiselt ebaproportsionaalsel – arvestades liidu eelarvele võimaliku finantskahju ohtu – tasemel.
            
         
      (1)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta (ELT L 347, 20.12.2013, lk 549).